Letališče Divača je začelo graditi avstro-ogrsko vojno letalstvo poleti 1916 za potrebe oskrbovanja Soške fronte. Lokacija je bila sorazmerno dobra, saj se je nahajala v neposredni bližini železniške proge in ob že postavljeni rampi. Slabost je bil kraški, kamnit in valovit teren ter vpliv burje, ki je pihala izpod Vremščice. Na letališču je delovala tudi bombniška enota Fluggeschwader 1, ki se je kasneje preimenovala v Fliegerkompagnie 101G.